Kommissionens forordning (EF) nr. 1385/2003

af 1. august 2003

om fastsættelse af de mængder bananer, der kan indføres til Fællesskabet under toldkontingenterne i fjerde kvartal af 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20, og

ud fra følgende betragtninger:

(1) Ved Kommissionens forordning (EF) nr. 896/2001(3), senest ændret ved forordning (EF) nr. 1303/2003(4), er der fastsat gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF. Det er nødvendigt at fastsætte, hvilke mængder der kan indføres i sidste kvartal af 2003 som led i de importtoldkontingenter, der er fastsat i artikel 18 i forordning (EØF) nr. 404/93.

(2) De mængder, der kan indføres under A/B- og C-toldkontingenterne i fjerde kvartal af 2003, bør fastsættes under hensyn til dels de toldkontingenter, der blev fastsat i artikel 18 i forordning (EØF) nr. 404/93, dels de importlicenser, der blev udstedt for de første tre kvartaler af 2003.

(3) Forordningen bør straks træde i kraft, da dens bestemmelser skal anvendes inden begyndelsen af perioden for indgivelse af licensansøgninger for fjerde kvartal af 2003.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

1. For fjerde kvartal af 2003 er de mængder, der vil kunne indføres som led i ordningen med importtoldkontingenterne for bananer, fastsat i bilaget.

2. For fjerde kvartal af 2003 må ansøgninger om importlicenser for A/B- og C-toldkontingenterne:

a) der indgives af en traditionel importør, tilsammen ikke vedrøre en mængde, der er større end forskellen mellem den referencemængde, der er fastlagt i henhold til artikel 4 og 5 i forordning (EF) nr. 896/2001, og de samlede mængder på de importlicenser, som blev udstedt for de første tre kvartaler af 2003

b) der indgives af en ikke-traditionel importør, tilsammen ikke vedrøre en mængde, der er større end forskellen mellem den årlige mængde, der er fastlagt og meddelt importøren i henhold til artikel 9, stk. 3, i forordning (EF) nr. 896/2001, og de samlede mængder på de importlicenser, som blev udstedt for de første tre kvartaler af 2003.

Ansøgningen om importlicens ledsages af en kopi af den eller de importlicenser, der blev udstedt til importøren for de tidligere kvartaler af 2003.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 2003.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 345 af 29.12.2001, s. 13.

(3) EFT L 126 af 8.5.2001, s. 6.

(4) EUT L 185 af 24.7.2003, s. 5.

BILAG

Mængder af bananer, der kan indføres, opdelt på toldkontingent og kategori af importør, for fjerde kvartal af 2003

>TABELPOSITION>